## Pravilnik o završavanju osnovnog školovanja odraslih polaganjem ispita

### NN 70/1991 (21.12.1991.), Pravilnik o završavanju osnovnog školovanja odraslih polaganjem ispita

# MINISTARSTVO PROSVJETE, KULTIlRE I ŠPORTA

Na temelju članka 84. Zakona o osnovnom školstvu ("Narodne novine",
broj 59/90). ministar prosvjete: kulture i športa donosi

## PRAVILNIK

### o završavanju osnovnog školovanja odraslih polaganjem ispita

I. OPĆE ODREDBE

Članak 1.

Ovim se pravilnikom utvrđuju uvjeti, način i rokovi polaganja ispita
za obrazovna razdoblja (u daljnjem tekstu: razredni ispiti) i predmetnih
ispita u osnovnom školovanju odraslih.

Članak 2.

Pravo završavanja osnovnog školovanja odraslih polaganjem ispita imaju
osobe s navršenih 15 godina.

Članak 3.

Polaganje ispita za odrasle organiziraju i provode škole za osnovno
školovanje odraslih. osnovne škole i druge organizacije koje ispunjavaju
uvjete iz članka 18. i 85. Zakona o osnovnom školstvu.

Članak 4.

Odrasle osobe polažu ispite prema nastavnom planu i programu za osnovno
školovanje odraslih.

II. ROKOVI POLAGANJA I NAČIN ORGANIZIRANJA ISPlTA

Članak 5.

Ispiti se organiziraju i provode u pravilu u tri redovna roka: u sijećnju-veljači,
lipnju-srpnju, kolovozu-rujnu i u tri izvanredna roka koja utvrđuje učiteljsko
vijeće.

U izuzetnim slučajevima ispiti se mogu organizirati i izvan rokova iz
stavka 1. ovog članka, o čemu odluku donosi ravnatelj.

Članak 6.

Kandidati polažu ispite pred komisijom koju imenuje učiteljsko vijeće.

Komisija se sastoji od tri člana: predsjednika, stalnog člana i ispitivača
za pojedini predmet.

Predsjednik komisije rukovodi radom ispitne komisije. Kada se za polaganje
ispita prijavi veći broj kandidata može se osnovati više komisija.

Kada je osnovano više komisija, učiteljsko vijeće osniva ispitni odbor
koji organizira i usklađuje rad ispitnih komisija.

Članak 7.

Ispite za jedno obrazovno razdoblje kandidati mogu polagati samo u jednoj
školi, odnosno jednoj organizaciji iz članka 3. ovog pravilnika.

Članak 8.

Kandidat ne može polagati ispite iz višeg obrazovnog razdoblja dok nije
položio ispite iz svih nastavnih predmeta prethodnog obrazovnog razdoblja.

Članak 9.

Prije pristupanja ispitu utvrduje se identitet kandidata uvidom u osobnu
iskaznicu ili na neki drugi podesan način.

Članak 10.

Razredni ispit polaže se u dva ili više dana prema rasporedu koji utvrdi
učiteljsko vijeće, odnosno ravnatelj za ispite koji se provode u izvanrednim
rokovima.

Članak 11.

Ispiti iz pojedinih nastavnih predmeta polažu se usmeno, te pismeno
i usmeno. Pismeno i usmeno polažu se ispiti iz nastavnih predmeta iz kojih
se obvezno pišu školske zadaće.

U jednom danu kandidat može pisati najviše dvije školske zadaće, odnosno
usmeno polagati najviše četiri nastavna predmeta.

Članak 12.

Pismeni dio ispita u pravilu traje 2 školska sata za svaki nastavni
predmet, a usmeni dio ispita najduže 20 minuta za svaki nastavni predmet.

Članak 13.

Kandidat može u jednom ispitnom roku polagati ispite u pravilu samo
za jedno obrzovno razdoblje, a za dva obrazovna razdoblja samo, na temelju
odluke učiteljskog vijeća.

Kandidat može ispit polagati više puta.

Članak 14.

Ispitna komisija utvrđuje ocjenu iz svakog nastavnog predmeta.

Ako kandidat nije zadovoljan ocjenom koju je utvrdila ispitna komisija,
može podnijeti pismeni prigovor učiteljskom vijeću u roku oddvadana.

Utvrdi li učiteljsko vijeće prigovor opravdanim, donosi odluku o promjeni
ocjene ili o ponavljanju ispita.

Odluka učiteljskog vijeća je konačna.

Članak 15.

Kandidat koji želi polagati ispite dužan je podnijeti školi prijavu
za polaganje ispita najmanje 8 dana prije roka utvrđenog za polaganje ispita.

Članak 16.

Ispitni rok iz članka 5. stavka 1. ovog pravilnika utvrduje učiteljsko
vijeće, a predsjednik komisije mjesto i vrijeme polaganja ispita.

Članak 17

O ispitu se vodi zapisnik.

Zapisnik vodi stalni član komisije, a potpisuju ga predsjednik i članovi
komisije.

U zapisnik se unose osobni podaci o kandidatu, pitanja na usmenom dijelu
ispita, naslovi zadataka iz pismenog dijela ispita i ocjene koje je dobio
iz pojedinih predmeta, odnosno ocjena općeg uspjeha.

Članak 18.

Ocjene uspješno položenih predmetnih ispita i razrednog ispita unose
se u matićnu knjigu.

Nakon uspješno položenih ispita iz svih predmeta obrazovnog razdoblja
kandidatu se izdaje svjedodžba.

III. ZAVRŠNE ODREDBE

Članak 19.

Neposredni nadzor nad radom komisija koje provode ispite obavlja Zavod
za školstvo Ministarstva prosvjete, kulture i športa.

Škole i organizacije iz članka 3. Ovog pravilnika dužne su obavijestiti
Zavod za školstvo o rokovima za polaganje ispita, i to najmanje 8 dana
prije održavanja ispita.

Članak 20.

Stupanjem na snagu ovog pravilnika prestaje važiti Pravilnik o polaganju
razrednih i predmetnih ispita u osnovnom obrazovanju odraslih ("Narodne
novine", broj 3 -4/81).

Članak 21.

Ovaj pravilnik stupa na snagu osmog dana od dana objave u "Narodnim
novinama".

Klasa: 602-07/91-01-34

Urbroj: 532-02-4/2-81-01

Zagreb, 11. studenoga 1991

Ministar prosvjete, kulture i športa akademik

**Vlatko Pavletić, v. r**

Pravilnik, NN 70/1991-1836
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)